 

בית הדין הצבאי המחוזי

**מחוז שיפוטי ז"י**

**בפני השופטת: סא"ל מיכל אמברם שחר**

**בעניין: התובע הצבאי (ע"י ב"כ, קמ''ש עידו זגורי)**

 **נגד**

**הנאשם: ח/XXX סמל א' א' (ע"י ב"כ, סרן ליאורה ליקאונט)**

**הכרעת - דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 21.02.2021 ועד יום 07.08.2022 למשך 533 ימים, בהתאם לכתב האישום המתוקן ולפרטים הנוספים.

* **ניתנה היום, כ"ב בכסלו תשפ"ד, 05.12.2023, והודעה בפומבי ובמעמד הצדדים.**

\_\_\_\_\_( - )\_\_\_\_\_

**שופטת**

**גזר - דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו XXX במשך 533 ימים עד להתייצבותו.

כעולה מהתדפיס האישי, פרט להיעדרות בבסיס הליך זה, לחובתו שתי היעדרויות קצרות מן השירות הצבאי שעליהן נשפט בדין משמעתי.

במחצית השנה הראשונה של הליך השילוב, התמודד החייל עם קשיים ניכרים בהסתגלות למסגרת הצבאית. לאור זאת, ועל רקע התמודדות עם מציאות חיים מורכבת, כמו גם נכונות מלאה לשרת בצה''ל, ניתנה לחייל הזדמנות נוספת במסגרת הליך השילוב וההליך הוארך עד לחודש דצמבר 2023. בראשית חודש יוני 2023, עבר החייל ליחידה אחרת, יחידת הניסויים לחטיבה הטכנולוגית בתפקיד עובד רס''ר. עם המעבר ליחידה החדשה, גילה החייל אמון מחודש במערכת הצבאית. הוא זכה למעטפת פיקודית חמה ותומכת מצד רס''ר היחידה, הוענקו לו חופשה מיוחדת וסיוע כלכלי. לכל אורך הליך השילוב זכה החייל לתמיכת צוות מדור השילוב ועו''ס בית הדין המשלב. בראשית חודש אוקטובר 2023, נולדה לחייל בת.

עתה בסיום הליך השילוב, מגלה החייל אמון מלא במפקדיו, יש בו הכרת תודה על הדרך שעשה והוא זוכה לתמיכה כלכלית מלאה. יש לחזק את החייל על הליך שילוב חיובי ומוצלח שבו הביא לידי ביטוי שינוי משמעותי ביחסו לשירות.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל, סא''ל אוחיון, אל''ם אייזנר, קצינת השלישות, סגן אילוז.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

1. **זכות ערעור כחוק.**
2. **ניתן היום, כ"ב בכסלו תשפ"ד, 05.12.2023, והודע בפומבי ובמעמד הצדדים.**

\_\_\_\_\_( - )\_\_\_\_\_

**שופטת**

**העתק נכון מן המקור**

**רס"ן לייה קריצר אללוף**

**קצינת בית הדין**

**נערך על ידי: ס.ש**

**בתאריך: 06.12.2023**

**חתימת המגיה: סגן שיר בן-ארמון**